text: Overblik.
  The Sims 2 leverer en realistisk og dybdegående sims-oplevelse, med livagtige sims, helt nyt gameplay, og en revolutionerende udvidelse af genetik med DNA nedarvet fra sims gennem generationer. Alt dette finder sted i en ny og forbløffende realistisk 3D verden.
  The Sims 2 er en simulation af menneskers virkelige liv. I 2'eren er der i modsætning til 1'eren integreret en decideret livscyklus, det skal betyde at ens figurer bliver ældre med tiden, for til sidst at gå i døden.
  Som udgangspunkt kan man spille en figur fra babystadiet til ældre menneske, men de fleste starter typisk med at spille med en teenager eller voksen. Man kan så få chancen for at spille med endnu yngre figurer, hvis man opnår en graviditet. Det er faktisk også måden, hvorpå spillet principielt kan fortsætte "i det uendelige." Selvom nogle figurer dør, kan de i mellemtiden have fået børn.
  Afhængigt af hvilken alder hver enkelt figur har, har de også forskellige opgaver. Børn skal klare sig godt i skolen, teenagere står også over for skolen, men samtidig popularitet og kærester, voksne skal udvikle sig en stabil karriere, osv.
  Noget andet nyt er at ens simmer har et livsmål. De kommer i form af: Rigdom, popularitet, romantik, familie og viden
  For første gang kan spillerne nu kontrollere deres Simmere over et helt livsforløb. Ethvert valg der foretages har en relevant og dramatisk effekt på simmernes liv.
  Simmernes liv starter med den personlighed du har tildelt dem (eller den personlighed de aver fra deres forældre), og dine Sims vil herefter udvikle sig i helt unikke retninger baseret på deres omgivelser og de valg, der foretages gennem livet.
  Efterhånden som de kommer gennem livet, vil dine Sims samle minder hvilke er med til at tegne hvem de er, hvilke muligheder de har, og hvordan de opfører sig. Disse erfaringer kan have en kortvarig eller langvarig indflydelse på relationerne mellem familie og venner. Oplevelser mellem Simmerne i deres barndom kan påvirke deres indbyrdes relationer som teenagere eller voksne. Dine Sims kan have afslappede venskaber eller skabe fjender for resten af livet.
  Dine Sims bor i en realistisk og livagtig 3D-verden, du selv skaber. Når du bygger deres hjem, har du nu mulighed for at bygge etager, kviste, og bygge på bjergskråninger. Du vil have mulighed for at vælge blandt hundredevis af objekter, hvoraf mange kan indstilles og ændres gennem spillet. Og når du nu engang har bygget det perfekte hjem, vil du have mulighed for at zoome ind og se hver eneste lille detalje på tæt hold, lige fra maden i køleskabet, til Simmernes humørudtryk og de følelser deres ansigter afslører.
  The Sims 2 FaQ.
  Der findes en dansk faq,(ofte stillede spørgsmål) til Spillet.
  Siden er oprettet som et forum, blot kan du ikke blive medlem, men du 
  kan frit søge i de oplysninger der er skrevet.
  Det er medlemmer fra sims2you.dk der har stillet spørgsmålene, og derved har gjort det muligt for os at oprette denne FaQ.
  Besøg siden på Sims2Faq og få svar på de spørgsmål du har.
  Optimal installation af Sims 2.
  Har du problemer med dit spil efter du har installeret en ny udvidelse.
  Først slet alt hvad der hedder sims på din computer, gem dine Downloads og nabolag hvis det skal bruges igen, læg eventuelt de filer på dit skrivebord midlertidig, og flyt dem tilbage efter endt installation.
  Jeg har nu installeret Sims om op til flere gange, her er en metode der virker perfekt hvergang.
  Spring ikke noget over, alt hvad der står her bør gøres.
  Installér så vidt muligt pakkerne i udgivelsesrækkefølgen.
  De gentagne genstarter vil cleare Ram til optimal ydelse.
  Fjernelse af systemgendannelsespunkterne giver plads til Sims2 på den hurtigste del af harddisken.
  Gentagen oprydning og defragmentering samt installation af patches umiddelbart efter pakken nedsætter søgetiderne på harddisken.
  Hvordan du sletter dine gendannelsespunkter og opretter nye, kan du læse mere om her her:
  Her kan du også læse lidt om Diskoprydning.
  Sims 2 Værktøjer.
  Homecrafter.
  Homecrafter kan bruges til at lave dine egne gulve, vægge og terræntyper med.
  Her en gennemførlig vejledning til at komme igang med Homecrafter, taget fra Sims2 support filen der er på din spil cd/dvd.
  Det første, du vil se, efter at The Sims 2 HomeCrafter er færdig med at indlæse, er hovedmenuen. Her vælger du den type af indhold, du ønsker at udvikle. Efter at have valgt mellem vægbeklædning, gulve eller terræntyper vil du blive ført til Gennemse-skærmen.
  I Gennemse-skærmen har du mulighed for at :
  Laver et nyt stykke indhold baseret på et bitmap (.BMP)-billede efter eget valg.
  Lader dig foretage ændringer i et eksisterende stykke indhold. Det vil permanent erstatte det eksisterende mønster med dine nye ændringer.
  Laver en kopi af et eksisterende stykke indhold. Dette vil lave et nyt mønster baseret på det udvalgte indhold.
  Sletter permanent det udvalgte indhold fra katalogerne i The Sims 2 HomeCrafter Plus og The Sims 2.
  Laver en installationsfil, du kan dele med dine venner. Dit brugerindhold vil blive pakket og gemt på din computers skrivebord.
  Lav nyt indhold:
  Når du har valgt Lav nyt indhold, vil du blive ført til en skærm, hvor du skal vælge det .BMP-billede, du ønsker at basere dit nye indhold på. Der er forskellige krav til dette billede, afhængigt af den type indhold, du laver.
  For at du kan komme nemt i gang, er der inkluderet en skabelon-BMP til hver type indhold. Alle BMP-filer skal minimum have en bredde og højde på 65,536 pixels og være større end 1 pixel gange 1 pixel.
  BMP-filer skal være i 24 eller 32 bit-farver. Vægbeklædninger skal være dobbelt så høje, som de er brede, og dimensionerne skal være i proportionsforholdet 1:2, for eksempel er en god væg-proportion 256x512.
  BMP-filer skal være i 24 eller 32 bit-farver. Dimensionerne for gulvfliser skal være kvadratiske og i proportionsforholdet 1:1, for eksempel 256x256 eller 512x512.
  BMP-filer skal være i 24 eller 32 bit-farver. Dimensionerne skal være i proportionsforholdet 1:1, for eksempel 256x256. Bemærk venligst, at 3D-visningsvinduet og spillet spejler teksturen, når den bliver lagt på jorden.
  Visning:
  Efter at have valgt at redigere eller klone et eksisterende stykke indhold, eller efter at have valgt en tekstur til nyt indhold, vil du blive ført til visningsskærmen. Her viser et 3D-vindue, hvordan dit indhold vil se ud i spillet.
  Redigering af indhold:
  For at foretage ændringer i teksturen på dette punkt skal du finde teksturfilerne på din computers harddisk (filens beliggenhed vises i filens sti-vindue) og redigere i dit foretrukne program til grafikredigering. Mal alt, hvad du lyster, på teksturfilerne.
  For at se, hvordan dit brugerindhold vil se ud i spillet, skal du gemme teksturfilerne og trykke på Opdatér-knappen for at opdatere visningsvinduet med ændringerne. Du kan gøre dette så mange gange, du ønsker, og det vil ikke engang være nødvendigt at lukke grafikprogrammet imens. Gem blot filerne, skift over til The Sims 2 HomeCrafter Plus, Klik på Opdatér og se, hvordan det hele ser ud i visningsvinduet.
  Når du er tilfreds med udseendet på dit indhold, skal du kaste et blik på skærmens nederste højre halvdel. Her kan du definere andre aspekter ved dit indhold, såsom katalognavn, pris og beskrivelse. Hver type indhold har sine egne datafelter, der kan udfyldes.
  Vægbeklædning:
  Giv en vægbeklædning et navn, en beskrivelse og bestem en pris. Undersorteringsfunktionen bestemmer, hvor du vil kunne finde vægmønsteret i spillet.
  Gulve:
  Giv gulvet et navn, en beskrivelse og bestem en pris. Undersorteringsfunktionen bestemmer, hvor du vil kunne finde flisen i spillet. Flisegentagelse bestemmer, hvordan mønsteret vil blive strakt hen over flere fliser. En 1x1-flise betyder, at dit billede vil dække én flise. En 2x2-flise betyder, at det samme billede vil blive strakt over i alt fire fliser. Lydtype bestemmer den lyd, dine simmere laver, når de går hen over denne type gulv.
  Terræntyper:
  Giv terrænet et navn og en beskrivelse. Alle terræntyper i spillet koster 1 simoleon. Lydtype bestemmer den lyd, dine simmere laver, når de går hen over denne terræntype.
  Importér til spil:
  Når du er tilfreds med dit indhold, skal du blot trykke på Importér-knappen. Start herefter The Sims 2 og led efter dit nye indhold i den undersortering, du har bestemt for det!
  Bodyshop.
  Oversigt:
  The Sims(TM) 2 Body Shop er et alsidigt værktøj, der lader dig designe unikke og varierede simmere, der kan bruges i The Sims(TM) 2, og som du kan dele med dine venner. Du kan lave brugerindhold, såsom tøj, hudfarver, øjenfarver, hår eller briller, der kan bruges i alle tænkelige kombinationer, så du kan lave uendeligt unikke simmere.
  En komplet bruger manual kan hentes her(engelsk, zipfil), desværre findes den ikke på dansk Bodyshop Tutorial
  Hvis du har Pets installeret, anbefales det at hente denne Patchder gør Bodyshop compatibelt med ældre versioner.
  The Sims(TM) 2 Body Shop giver dig også utrolig kontrol over dine simmeres ansigter i kraft af muligheden for at vælge mellem en større række af ansigtstyper og skydere, hvormed du kan finjustere selv de mindste detaljer, såsom næselængde, øjenbrynstykkelse, læbebue og hageform. 
  Installation:
  The Sims(TM) 2 Body Shop er inkluderet i The Sims(TM) 2 og bliver automatisk installeret med spillet. En separat installation er ikke påkrævet.
  Installation af nyt indhold:
  Når du installerer nyt indhold, skal du sørge for, at hverken The Sims(TM) 2 eller The Sims(TM) 2 Body Shop kører. Vigtigt: Installér IKKE Body Shop Maxis Starter Content-pakken sammen med The Sims(TM) 2. Dette indhold er allerede installeret med The Sims(TM) 2; installation af Starter-pakken oven i The Sims(TM) 2 kan ødelægge dine spildata.
  Genvejstaster:
  Der er adskillige genvejstaster i The Sims(TM) 2 Body Shop, der kan hjælpe dig med at få vist dine simmere. 
  Mange af disse kan bruges i kombination med hinanden for at få et præcist billede af din simmer.
  F3 – Skifter mellem frit kamera og stationært kamera. Med frit kamera slået til, kan du benytte følgende musestyring for at rotere kameraet i alle dimensioner:
  F5 – Slår 3D-rum til og fra. Hvis der er en bitmap-grafikfil ved navn “userBkg.bmp” i “\EA Games\The Sims 2\”-mappen i Dokumenter, vil billedet blive vist som baggrund.
  F6 – Viser simmeren med udstrakte arme. Dette er gavnligt, når man skal se dele af simmeren, der normalt ville være skjult af den normale kropsholdning. For at lade simmeren vende tilbage til normal kropsholdning skal du klikke på hvilket som helst simmer- eller indholdsminibillede.
  F7 – Viser en simmer i den yderste zoomposition med stationært kamera.
  F8 – Viser en simmer i inderste zoomposition med stationært kamera.
  F9 – Slår brugerfladen til og fra.
  &lt; og &gt; -- Roterer simmeren. (Vises også på tastaturet som komma (",")- og punktum (".")-tasterne.
  Skærmindstillinger:
  Ved at trykke ALT+ENTER kan The Sims(TM) 2 Body Shop skiftes mellem at køre i vinduestilstand (standard) og i fuld skærm.
  Udvidelser.
  The Sims 2 University.
  Nyt i The Sims 2 University
  Ny aldersgruppe: unge voksne
  Send dine teenage-simmere af sted på universitetet, hvor de bliver unge voksne, får nye venner, studerer for at få en universitetsgrad, lærer at påvirke folk og måske bliver optaget i et hemmeligt selskab. Studieårene er en tid med både sjov og indlæring, og simmere kan ændre sig markant i den tid – så meget, at deres stræben endda også kan skifte. Hvad enten de studerer hårdt til eksamenen, bruger tid i studenterforeningerne eller deltager i et skoleråb under en husfest, vil dine simmere opleve alle universitetslivets højdepunkter og bølgedale. Efter at have bestået eller være gået ud af universitet vil dine unge voksne simmere blive voksne. Sørg for, at de får det bedste ud af universitetet, mens de er der: Dine voksne simmere kan nemlig aldrig vende tilbage til universitetet!
  Nye Universitets nabolag
  Vælg af et de tre skabelon-universitetsnabolag til dine teenage-simmere: Store Kannike Universitet, Festkilde Universitetscenter eller SimCity Universitet, eller lav dit helt eget universitetsnabolag. 
  Hver af de tre skabeloner er lidt forskellige fra hinanden, men alle universiteter har nogle af de samme grundbekvemmeligheder, *deriblandt: Kaffebarer, saloner, kollegier, private boliger og – naturligvis – indkøbsområder! Studenterforeninger er inkluderet i alle nabolag, undtagen Store Kannike Universitet.
  Nye boligmuligheder:
  Kollegier og Foreningskollegier
  Kollegier: De fleste førsteårssimmere starter i kollegier (medmindre de vælter sig i stipendiat-simoleoner). Kollegier er en billig måde for dine simmere at lære universitetslivet at kende på. 
  Bemærk: Kollegier er travle steder med utallige studerende, der studerer – eller foretager sig mindre flittige ting. På grund af det konstant høje aktivitetsniveau i kollegierne er begivenheder i andre kollegieværelser "usynlige", indtil den simmer, du styrer, går derind.
  Foreningskollegier: Simmere kan komme ind i et foreningskollegie ved at møde et medlem af det hus, de ønsker at blive optaget i, eller ved at ringe til det ønskede hus med telefonen. Foreningskollegier er ikke tilgængelige på Store Kannike Universitet.
  Nye måder at tjene Simoleoner på:
  Dine simmere kan tjene penge på mange måder. De fleste studerende simmere modtager stipendier, der dækker deres leveomkostninger. Deres indsats i universitetsstudierne reflekteres i den mængde simoleoner, de tjener per semester. Simmere, der klarer sig dårligt, risikerer imidlertid ikke at modtage nogen legater. Simmere kan også tjene nogle ekstra simoleoner ved at få sig et deltidsarbejde. Dine simmere kan arbejde som Baristaer, som bartendere eller i cafeteriaet. Simmere kan også sælge fotografier og malerier, eller spille på musikinstrumenter for drikkepenge. 
  Nyt indflydelses element
  Sæt dine irriterende kollegie-medbeboere på arbejde! Dine simmere har nu en indflydelsesmåler, der fyldes op ved at opfylde specielle indflydelsesønsker med blå rammer omkring sig i ønsker-panelet. For hæve din simmers maksimale mængde af indflydelse skal vedkommende få flere venner.
  For at bruge indflydelse skal du klikke på en anden simmer og vælge "Påvirk..." og derefter vælge en opgave. Sæt dem til at rydde op efter din simmer, lave din simmer noget mad – eller endda vande din simmers have! 
  Prisen for en specifik indflydelsesinteraktion står i parentesen efter dens navn. Hvis "Påvirk" er grå, har din simmer endnu ikke nok indflydelse!
  Nye karrierer til Universitetskandidater
  Der er fire nye karrierespor, dine simmere kan begive sig ud på i The Sims 2 University, hvis de har fået den værdifulde universitetsgrad.
  Nye genstande
  The Sims 2 University-udvidelsespakken har over 100 nye genstande, du kan lege med – deriblandt følgende:
  Karrierebelønninger: 
  Dine simmere vil blive belønnet flot med fire nye karrierebelønningsgenstande: Den simmerædende koplante (Laganaphyllis Simnovorii), Genoplivotronen, Dr. Vus automatiske plastikkirurg og Det antikke Lumen Pro-kamera. 
  Musikinstrumenter: 
  Med den nye guitar, trommesættet, kontrabassen og klaveret kan dine simmere starte et band og tjene ekstra simoleoner ved at spille smuk (eller mindre smuk) musik. 
  Træningsudstyr: 
  Dine simmere kan smide alle de overflødige færdigmads-kilo på ingen tid med disse nye træningsmuligheder. Inkluderer tre nye typer træningsmaskiner og en trædemølle.
  Festgenstande: 
  Der bliver øjeblikkeligt fest – på eller uden for universitetet – med "MMM"-minikøleskabet, arkadespillemaskinerne, lejrbålet og poolbordet. 
  Andre genstande: Sælenfon-dimsekiosken lader dine simmere købe nye mobiltelefoner, MP3-afspillere og håndholdte spil til deres underholdning på farten. Gør dine simmeres hjem og universitetsgrunde mere funky med genstande fra FunkyCool-møbelsamlingen, eller skru stemningen lidt ned med den mørke og dystre Middelalder-møbelsamling.
  Nye Npc's
  Kollegie-medbeboere:
  Nye universitetskollegier vil give din simmer mulighed for at bo sammen med ikke-spillerkontrollerede folk. Du kan studere sammen med dem, påvirke dem og måske endda få nogle venner.
  Lektorer:
  Hvert hovedfag har sine egne lektorer, og nogle af dem er lidt venligere (eller skulle vi sige "lystne"?) end andre. Din simmer møder sine lektorer ved første hovedfagsforelæsning.
  Heppekor, maskotter og trænere:
  Simuniverset er som bekendt lidt alternativt. Disse simmere har i den forbindelse den rette ånd, har de! Heppekor og maskotter vil med jævne mellemrum besøge dine universitetsgrunde for at tromme lidt skoleånd frem i folk. Vær på vagt over for den onde maskot - en lusket repræsentant fra en rivaliserende skole, der kan finde på at invadere dit universitet! 
  Selv rigtigt dovne simmere kan komme i gang med at træne under indflydelse af en af trænerne.
  Baristaer, frokostservitricer og bartendere:
  Disse service-simmere hører til spillets kaffebod- industriovn- og bar-genstande. Din simmer kan overtage alle disse job for at tjene nogle ekstra simoleoner.
  Nøgenløberen:
  Behøver vi at sige mere? Nøgenløbere giver ethvert universitet krydderi på tilværelsen, og kan være enten mandlige eller kvindelige. Dine simmere kan også løbe nøgne. Du skal bare klikke på dem og vælge "Løb nøgen"-interaktionen.
  The Sims 2 Nightlife.
  Nyt i nabolaget
  Din simmer sidder og kissemisser med sin date på en parkbænk. De kan ikke blot beundre den måde, månelyset spiller hen over parksøen på - de kan også se restauranten på den anden side af gaden og natklubben ved siden af. Nu kan simmere se nabobygninger, og et besøg på en anden grund er så let som at klikke på den! For at tage til centrum eller besøge et andet nabolag skal du ringe efter en taxi med telefonen eller klikke på din simmers bil.
  Restauranter: 
  Vi dækker dine simmers middagsbehov med alt, lige fra cafeteriaer i 50'er-stil til fine restauranter. Hop ind og få en hurtig bid mad, mens du er i byen, eller tag en date med til lidt stearinlys-romantik.
  Bowlingbaner: Det er ikke blot de flotte skjorter, der trækker folk til de lokale bowlingbaner. Det er den bragende underholdning ved at vælte de der ti kegler.
  Natklubber: Dans, til du segner, på en af de mange nye, trendy klubber, der er i hele midtbyområdet.
  Nyt Dating system
  Send din simmer ud på en date og se hans eller hendes kærlighedsliv blomstre. Dates er en god måde at opbygge forhold hurtigt på. Vælg din simmers dates med omhu, for de forelsker sig ikke i alle og enhver. Hver simmer er tiltrukket af nogle af de andre simmere vedkommende møder, og er komplet uinteresseret i andre. Find dem den rette match og se gnisterne flyve.
  Nyt middagssystem
  Dine simmere behøver ikke længere gode madlavningsfærdigheder for at kunne nyde fine gourmetretter. Tag dem med ud på en restaurant og BLIV VIST TIL BORD af en tjener eller en vært, hvorefter de kan slappe af og sludre, mens de bliver beværtet af tjenere og kokke. Hvis de spiller deres kort rigtigt, kan de måske endda slippe for at betale for det.
  Nyt tiltræknings- og kemisytem
  Din simmer kan måske godt lide en anden simmer, men uden den der "specielle" gnist kan det at opbygge et kærlighedsforhold til en anden simmer i bedste fald være meget besværligt. Spar din romantiske indsats, til du møder en mere påvirkelig simmer. Simmere med god kemi mellem sig kan hurtigere og lettere opbygge deres forhold.
  Du vil vide, at din simmer har god kemi med en anden simmer, når der dukker lynkiler op ved siden af vedkommende i din simmers forholdspanel. Når din simmer tænker på en simmer, han eller hun er tiltrukket af, kommer der en sky af hjerter rundt om tankeboblen.
  Simmere på jagt kan nu hurtigt gennemse romantiske potentialer. Klik på din simmer og vælg CHECK RUMMET UD for at se, hvem der får hjertet til at banke hurtigere.
  Det, din simmer tænder og ikke tænder på, kan også være med til at bestemme, om vedkommende er tiltrukket af en anden simmer. 
  Når du laver en simmer, er der et nyt faneblad på Stræben-skærmen, der lader dig se, hvad vedkommende tænder og ikke tænder på. Tidligere skabte simmere har en engangsdrik i deres inventarieliste kaldet FahNihDien-transpotylleren, der lader simmeren indstille, hvad han eller hun tænder og ikke tænder på.
  Mulighed for at bruge køretøjer
  De dage, hvor din simmer ventede på andres biler er forbi! Nu kan dine simmere selv eje biler; de kan køre på arbejde, til midtbyen, eller bare sidde og nyde den i indkørslen. Der er fem forskellige typer biler, lige fra familievognen til den smarte sportsvogn, og alle fås i adskillige forskellige farver.
  For at købe (og placere) en bil skal din simmer have en indkørsel. For at bygge en indkørsel skal du gå til Byg! og vælge Garage-ikonet. Når du har en indkørsel, kan du købe et køretøj og placere det i indkørslen. 
  For at skifte, hvilken simmer (inden for samme husholdning) der ejer en bil, skal du klikke på bilen og vælge SKIFT EJER.
  Når dine simmere har sparet nok sammen til den sportsvogn, de altid har drømt om, vil de også gerne beskytte den fra elementernes rasen. For at tilføje en garage for enden af en indkørsel skal du placere en indkørselsudvidelse for enden af den oprindelige indkørsel. Derefter skal du placere en garagedør mellem de to indkørselsstykker. Efter det kan du trække vægge fra en garagedør hele vejen rundt om udvidelsesstykket og tilføje et tag. Du kan bygge garager som separate bygninger og tilføje dem til et eksisterende hus. 
  Ny stræben,Nydelse: 
  Nydelsessimmere elsker alt, der involverer sjov og velvære, og hader arbejde og stress. 
  Hvad enten de er i byen eller slapper af derhjemme, er deres store mål at leve et liv i luksus og nydelse.
  Nye ting
  The Sims 2 Nightlife-udvidelsespakken har over 125 nye ting at lege med, deriblandt følgende:
  Belønninger: 
  FahNihDien-kugle: Denne elektrificerende dims kan vende helt op og ned på din simmers liv ved at ændre hans eller hendes livsstræben.
  Køb denne godbid i Stræberbelønningspanelet med de stræberpoint, din simmere kan optjene ved at opfylde ønsker.
  Ting:
  Nye stilarter
  The Sims 2 Nightlife tilbyder dig nyde måder at bygge og indrette dine simmeres huse på, nye beklædninger at friske deres garderober op med, og nye genstande der kan sætte krydderi på deres tilværelser.
  Der er fire nye stilsamlinger, der kan hjælpe dig med at designe nye grunde: Bowling, Biler (kun for hjemmegrunde), Natklub og Restaurant. For at få adgang til disse samlinger skal du gå til Køb! eller Byg! og vælge Samlinger-ikonet. Medmindre andet er angivet, er disse samlinger kun tilgængelige på offentlige grunde.
  Nye npc'er
  Sigøjner-matchmaker: 
  En smule penge rækker ikke altid langt. Med matchmakeren er succesen for hendes match meget påvirket af, hvor mange simoleoner du smider ned i hendes ivrige hænder. 
  Hun vil acceptere en "donation" af ethvert beløb op til §10000, så vær ikke nærig, hvis du har nok simoleoner at brænde af - du kan måske ende med en ny flamme.
  Matchmakeren har også en lille ting oppe i sit ærme, som hun kalder Elskovsdrikken. For den rette pris kan din simmer nappe en slurk af denne brug og midlertidigt forøge sin tiltrækningskraft.
  Vampyrer:
  Disse mørke skabninger nyder natten som få andre, men simmere under vampyrforbandelsen kan ikke tåle sollys. Stakkels den vampyrsimmer, der lader tiden løbe og blive ude efter solopgang. Hvis de begiver sig udenfor i dagslyset, falder deres behov hurtigt, og de vil inden længe dø. For at bringe din vampyrsimmer velvære igennem den lange, lyse dag skal du investere i en hyggelig kiste. De er hermetisk forseglede for at holde alle irriterende solstråler ude, så din slumrende simmer ikke bliver forstyrret.
  Open for Business.
  Nyt nabolag
  Med dit eksemplar af The Sims 2 Open for Business flger et helt klart indkøbsområde kaldet Blåvandstrup. 
  Hvis du tilknytter det til et nabolag, vil simmerne i dette nabolag få adgang til alle butikkerne og deres tjenester. Du kan tilknytte mere end t indkøbsområde til et nabolag, hvis du laver brugerindkøbsområder.
  Forretningsstyring
  Om at gemme og indlæse: 
  Dine spildata bliver gemt per grund. Når du forlader en grund, bliver du spurgt, om du vil gemme dit spil. 
  Hvis din aktive simmer tager til en anden grund i det samme nabolag eller indkøbsområde, bliver spillet gemt automatisk (med en meddelelse), når du forlader grunden. 
  Se din simmers bundlinje. Profit-fanebladet i Forretningsstatistikken viser din simmers profit til dato, samt vedkommendes profithistorik. 
  Udgifter minus din indkomst udgør din profit. Hvis din simmer bruger for meget og ikke rager nogen simoleoner ind, må du hellere justere hans eller hendes forretningsplan eller risikere at gå fallit.
  Start af forretning
  Der er to måder, hvorpå din simmer kan komme i gang med at gøre forretninger. 
  Han eller hun kan enten starte en hjemmeforretning, eller købe en offentlig grund og bygge en forretning der.
  -For at åbne en forretning i din simmers hjem skal du klikke på telefonen eller computeren, og derefter vælge FORRETNING-punktet, og derpå ÅBN HJEMMEFORRETNING.
  -For at købe en offentlig grund skal du klikke p telefonen eller computeren, og vælge EJENDOM i interaktionsmenuen, og derefter KØB OFFENTLIG GRUND.
  Din simmer skal købe visse væsentlige genstande for at åbne en forretning. 
  De fleste forretninger skal have enten et kasseapparat eller "Gode tider"-billettronen. 
  Billettronen afkræver kunder simoleoner for den tid, de tilbringer på din grund med at benytte dine tjenester og socialisere. 
  For at bygge en salon skal din simmer bare købe Ikke-mere-v-ansigtsløftningsstationen. 
  For at bygge en restaurant skal din simmer købe et podie, et industrikomfur og tilstrækkelig siddeplads til kunderne. 
  Du bør også købe et åbent/Lukket-skilt, for uden sådan et vil din simmer og dine medarbejdere hurtigt blive overvældet og komme til at arbejde alt for meget.
  -For at åbne dørene til din forretning skal du klikke på åbent/Lukket-skiltet og vælge ÅBN FORRETNING. Ved lukketid skal du klikke på skiltet igen og vælge LUK FORRETNING.
  Når din simmer lukker for dagen, bliver medarbejderne i forretning for at hjælpe med at rydde op og genopfylde. sørg for, at din simmer sender dem hjem, når alt er i orden, ved at klikke på åbent/Lukket-skiltet og vælge SEND MEDARBEJDERE HJEM. 
  Hvis der er gang i din simmers forretning, får du måske brug for at ansætte medarbejdere til at opfylde kundernes behov. Nogle simmere er bedre til nogen former for arbejder end andre. 
  Se på dine kandidaters færdigheder og talentskilte, og ansæt dem derefter. Jo flere talentskilte en simmer har, jo mere skal du regne med at betale vedkommende i løn.
  -For at ansætte simmere skal du vælge FORRETNING og derefter ANSÆT STAB fra en telefon eller computer. Alternativt kan du ansætte en simmer personligt ved at klikke p vedkommende og vælge ANSÆT.
  Glade kunder er hjørnestenen i en profitabel forretning. Nogle kunder foretrækker venlig, ikke-pressende grundsalg, mens andre er mere modtagelige over for hårdt salg. 
  Lige gyldigt, hvordan dine simmere gerne vil sælge, skal du holde øje med kundernes købemålere for at se, hvor tilbøjelige de er til at lange kontanterne over disken. Når måleren fyldes op, skal du sørge for at have et kasseapparat parat, så de kan slippe af med deres simoleoner.
  Ledelse af dine medarbejdere
  En god leder ved, hvordan man skal holde de ansatte glade og motiverede. Det er ikke altid sjov og leg i forretningsverdenen! Hvis alle din simmeres ansatte er utilfredse og ikke føler sig værdsatte, kan de finde på at gå tidligt fra arbejde eller ikke dukke op overhovedet. 
  Giv dem pauser i ny og næ, motiver dem med inspirationstaler, uddel forfremmelser og lønforhøjelser til dem, der har gjort sig fortjent til det, og vær i det hele taget den strålende chef, de fortjener. 
  Ellers kan alle dine ansatte finde på at sige op, og du vil have hænderne fulde med at køre din forretning helt alene!
  Uddeleger arbejde:
  Nye medarbejdere skal tildeles arbejdsopgaver. prøv at uddelegere opgaver i forhold til medarbejdernes færdigheder og talentskilte. Der er en hårfin grænse mellem at holde dine simmere beskæftigede og arbejde dem i sænk. Beløn hårdtarbejdende medarbejdere med en velfortjent pause fra tid til anden.
  -For at afslutte en simmers arbejdsdag tidligt kan du klikke på vedkommende, vælge LEDELSE i lagkagemenuen, og derefter vælge SEND HJEM FOR RESTEN AF DAGEN.
  Talentskilte
  Simmere med høje færdighedsniveauer kan optjene skilte, der viser deres erfaring. Der er tre talentskiltniveauer: 
  Bronze, sølv og guld. 
  Visse færdigheder lader simmere optjene talentskilte hurtigere inden for specifikke områder. Simmere med talentskilte er dygtigere til de tilknyttede interaktioner og er mindre tilbøjelige til at forfejle tilknyttede opgaver.
  -For at se hvilke talentskilte en simmer har optjent, skal du klikke på talenter-ikonet i Færdighedspanelet eller gennemse en medarbejder i medarbejderinformationsdelen af Forretningsstatistikken.
  Når en medarbejder har fået nok talentskilte, kan din simmer forfremme vedkommende til en ledende stilling. Dette lader din simmer efterlade butikken i medarbejderens hænder, så du kan køre den hjemmefra. 
  -For at forfremme en medarbejder til en lederstilling skal du klikke på den pågældende simmer og vælge FORFREM TIL LEDER i Ledelse-lagkagemenuen. 
  Forretningsniveauer 
  Hold dem glade, og de vil blive ved med at handle. Dit forretningsniveau påvirkes af kundeloyalitet. 
  Du kan forbedre kundeloyalitet ved at bygge en behagelig og velforsynet butik, ved at sælge ting til rimelige priser og ved at opretholde gode forhold til kunderne.
  Når dine simmere optjener tilstrækkelig kundeloyalitet, stiger deres forretningsniveau. Med hver stigning tjener din simmer et point, der kan bruges på en ny forretningsfordel. 
  Der er en række forskellige kategorier af forretningsfordele, deriblandt Forbindelser, Opmærksomhed, Penge, Engros og Motivation. Når din simmers forretningsrang stiger, kan du bruge point på forretningsfordele for at forøge deres forretningssans.
  Engrosvarer
  Der er en helt ny måde at købe ting på i The Sims 2 Open for Business Engros. 
  Engros lader forretningsejere købe ting i Køb!- og Byg!-katalogerne til lavere pris. 
  Kun simmere, der ejer en hjemmeforretning eller en forretning på en offentlig grund kan købe engros. For at betale engrospriser skal du markere ting som "Til salg" ved at bruge "Til salg"-værktjet. 
  Dette kan du finde i Forretnings statistikkens byggeværktøjer-del. Ting, der er markeret som "Til salg", kan ikke længere bruges, medmindre du ændrer deres "Til salg"-status. 
  Personlig Inventarliste
  Simmere har nu deres egne personlige inventarliste, hvor de kan opbevare næsten alle deres ting. Du kan gå til din simmers inventarliste via Belønninger-panelet.
  Rygsæk:
  Det er her, du skal gøre af din simmers ejendele, hvis vedkommende gerne vil tage dem med sig, når han eller hun bevæger sig rundt eller pendler mellem hjem og arbejde.
  -For at placere en ting i din simmers inventarliste skal du bruge Håndværktjet for at trække den ind i Inventarpanelet. Du kan ikke placere en ting, der er i brug, i dit inventar.
  Indkøbsvogn:
  Indkøbsvognen indeholder alle din simmers kb. Hvis en af dine simmere selvstændigt går amok i indkøb, mens du er et andet sted, kan du se de ting, vedkommende har købt, her.
  -For at beholde alle de rare sager skal du placere dem i simmerens hjem eller forretningsgrund. For at få pengene tilbage skal du slette tingene. Din simmer får den fulde pris tilbage for alt, hvad du returnerer. 
  Nye ting
  Køb ind, til din simmer falder om. Du kan ikke blot købe disse nye ting i Køb!-kataloget hvis din simmers forretningsområde har den rigtige slags butik, kan vedkommende selv finde på at gå amok i indkøb og komme hjem med alt, hvad hans eller hendes hjerte måtte begære! 
  Ja, det er sandt dine simmere kan købe ind på egen hånd. 
  Hvis din simmer tager ud og øder sin livsopsparing bort, mens du er uopmærksom (eller mens du spiller en anden grund), vil vedkommendes nyerhvervelser blive i hans eller hendes inventarliste, indtil du placerer eller sletter dem (hvilket giver dig den fulde pris tilbage). Dette giver dig endegyldig veto-magt over alle impulskøb.
  NYE STILARTER
  Er din simmer nede over alle de samme, gamle møbler? Med tre nye indretningsstilarter og læssevis af nye ting i Køb!- og Byg!-katalogerne kan du give vedkommendes hjem det løft, det har skreget på.
  Nye NPC'er
  Når din simmers butik virkelig imponerer journalisten, får den, Bedst af de bedste-prisen. Denne prestigefyldte pris lader simmere vide, at de er i en kvalitetsforretning. Hvis din simmer vinder denne pris, skal du sørge for at tage den ud af vedkommendes inventar, så den stolt kan blive vist frem!
  The Sims 2 Pets.
  NYT I THE SIMS(TM) 2 Pets
  Der er intet, der sætter mere gang i dine simmeres liv end uforudsigelige, elskelige og nogle gange vilde kæledyr! Gør dine simmeres hjem hyggeligere ved at give dem pelsklædte venner at dele dem med.
  Sådan laver du kæledyr
  Fra våde killingesnuder hele vejen til logrende hundehaler – lav et lille pelsklædt dyr, dine simmere kan lege med, træne og elske.
  - Pelsform – Nogle racer har pels, der er tyk og stikker ud fra kroppen, mens andres er glat og blød. Her kan du bestemme, hvilken pels det kæledyr, du har lavet, skal have.
  - Pelsmodifikationer – Hvis du gerne vil give din hund et skæg, er dette stedet! Du kan også tilføje andet pelsmodifikationer, såsom et ekstra lag hår for at få en enormt blød kat eller buskede øjenbryn til en lurvet, gammel hund.
  - Fuldt kæledyr – Skift krops- og ansigtsform.
  - Krop – Lav hurtigt Tiger om til en fed kat eller King om til en pjevset hund ved at vælge en kropstype og derefter justere ben, mave og bryst, som du ønsker.
  - Ansigt – Vælg et af de tilfældige kæledyrsansigter og brug derefter skyderne for at skifte ansigtets form og lave specifikke justeringer af det.
  - Bryn og øjne – Vælg en øjenfarve og justér øjnenes form og position. Du kan give dit kæledyr øjne i to forskellige farver ved at vælge øjnene individuelt og give dem farver. 
  - Snude og kæbe – Vælg mellem en række forskellige snuder og justér derefter form og størrelse på underkæbe, snude, næse og kæbe.
  - Ører – Skift form, størrelse og position på ører.
  - Haler – Vælg en hale og justér størrelsen.
  Kæledyr er selvstændige
  Dine simmere kan træne deres kæledyr ved at forhindre dem i særlige former for adfærd (ved at skælde ud) 
  og ved at opfordre til andre (ved at rose), men de kan ikke styre dem – og det kan du heller ikke! Det første, du vil lægge mærke til, når dine simmere får nye kæledyr, er, at du ikke kan annullere handlinger i kæledyrenes handlingskøer. 
  Kæledyr tilfredsstiller deres behov, som det passer dem, eller inden for rammerne af deres træning. 
  Et kæledyrs personlighed påvirker træning og dets disposition over for visse genstande i huset, hvad enten det er at forrette nødtørft i kattebakken, bide i bidelegetøj eller hvæsse kløer på et kradsetræ i stedet for den splinternye dagligstuesofa.
  For at avle skal der være en han og en hun af arten (hund eller kat) på grunden, samt et kæledyrshus. Vælg en simmer og klik derefter på det kæledyr, du vil avle på, og vælg PRØV AT FÅ HVALP/KILLING MED... og vælg derefter navnet på det andet kæledyr. Der skal være et godt forhold mellem det første kæledyr og simmeren, såvel som mellem de to kæledyr, der er valgt til at avle. Hvis forholdene er gode, og de er i godt humør, vil de have juhuu, og hunnen vil efter noget tid føde et kuld unger.
  - Kæledyrsadoption - Ring for at finde ud af, hvilke dyr det lokale adoptionscenter har tilgængelige til adoption. Du kan se tilgængelige store hunde, små hunde eller katte, og se deres personligheder samt hvilken adfærd og hvilke kommandoer, de kender. 
  - Bortadoptér kæledyr – Fødte dine kæledyr flere hvalpe eller killinger, end dit hjem kan klare? Bare rolig! Ring til adoptionscenteret for at finde hjem til alle kuldets medlemmer.
  - Lydighedstræner – Nogle simmere og kæledyr har brug for hjælp. 
  I disse tilfælde kan du ringe efter en professionel træner, der kan hjælpe dig med at træne en stædig hvalp eller en vranten killing nogle ordentlige manerer. Lydighedstræneren kan også hjælpe simmere med glubende, natlig appetit og en tendens til at hyle mod månen.
  - Kæledyrsregistrering – Har du lavet den perfekte race? Ring for at registrere kæledyret, så du kan se det i Race-delen af Lav-en-familie. Du kan også vælge denne mulighed for at omdøbe en kat eller en hund.
  - Meld kæledyr savnet – Intet er mere traumatisk end et savnet kæledyr. Hvis dine simmere glemmer at købe et halsbånd til deres elskede kæledyr, kan de bruge denne mulighed og håbe på det bedste.
  Dine simmere kan sende deres kæledyr ud for tjene til dagen og vejen. Ligesom med simmeres job skal kæledyr klare sig godt for at blive forfremmet. Kig i et kæledyrs Færdigheder og karrierer-panel for at se dets jobstilling, jobpræstationsniveau og de kommandoer, det skal lære, før det kan blive forfremmet. Du kan altid se et kæledyrs nuværende løn, arbejdstid og feriedage her.
  For at finde arbejde til dine simmeres kæledyr skal du bruge en avis eller en computer, og vælge FIND KÆLEDYRSJOB TIL... og derefter vælge det karrieresøgende kæledyr.
  Andre nye ting 